## Naredba o zabrani uvoza u Republiku Hrvatsku i provoza preko područja Republike Hrvatske domaćih i divljih svinja i proizvoda podrijetlom od navedenih životinja iz Republike Italije - regija Abruzzo, Kalabrija, Kampanija, Umbrija te Sicilija - provincija Katanija

### NN 100/2009 (19.8.2009.), Naredba o zabrani uvoza u Republiku Hrvatsku i provoza preko područja Republike Hrvatske domaćih i divljih svinja i proizvoda podrijetlom od navedenih životinja iz Republike Italije - regija Abruzzo, Kalabrija, Kampanija, Umbrija te Sicilija - provincija Katanija

100 19.08.2009 Naredba o zabrani uvoza u Republiku Hrvatsku i provoza preko područja Republike Hrvatske domaćih i divljih svinja i proizvoda podrijetlom od navedenih životinja iz Republike Italije - regija Abruzzo, Kalabrija, Kampanija, Umbrija te Sicilija - provincija Katanija

MINISTARSTVO POLJOPRIVREDE, RIBARSTVA I RURALNOG RAZVOJA

2578

Na temelju članka 77. stavka 4. Zakona o veterinarstvu (»Narodne novine« broj 41/07), ministar poljoprivrede, ribarstva i ruralnog razvoja donosi

NAREDBU

O ZABRANI UVOZA U REPUBLIKU HRVATSKU I PROVOZA PREKO PODRUČJA REPUBLIKE HRVATSKE DOMAĆIH I DIVLJIH SVINJA I PROIZVODA PODRIJETLOM OD NAVEDENIH ŽIVOTINJA IZ REPUBLIKE ITALIJE – REGIJA ABRUZZO, KALABRIJA, KAMPANIJA, UMBRIJA TE SICILIJA – PROVINCIJA KATANIJA

I.

Zabranjuje se uvoz u Republiku Hrvatsku i provoz preko područja Republike Hrvatske:

a) živih domaćih i divljih svinja;

b) sjemena domaćih i divljih svinja;

c) embrija/jajnih stanica domaćih i divljih svinja;

d) svježeg mesa domaćih i divljih svinja;

e) proizvoda od mesa domaćih i divljih svinja koji nisu bili obrađeni na način kojim bi sa sigurnošću bio uništen virus vezikularne bolesti svinja;

f) proizvoda životinjskog podrijetla (od svinja) namijenjenih za poljoprivrednu, industrijsku i drugu uporabu koji nisu bili obrađeni na način kojim bi sa sigurnošću bio uništen virus vezikularne bolesti svinja;

g) proizvoda životinjskog podrijetla (od svinja) namijenjenih farmaceutskoj ili medicinskoj (kirurškoj) uporabi koji nisu bili obrađeni na način kojim bi sa sigurnošću bio uništen virus vezikularne bolesti svinja;

h) patološkog materijala i bioloških proizvoda (od svinja) koji nisu bili obrađeni na način kojim bi sa sigurnošću bio uništen virus vezikularne bolesti svinja;

podrijetlom iz Republike Italije – regija Abruzzo, Kalabrija, Kampanija, Umbrija te Sicilija – Provincija Katanija radi sprječavanja unošenja u Republiku Hrvatsku vezikularne bolesti svinja.

II.

Zabrane navedene u točki I. ne primjenjuje se na pošiljke navedene u podstavku d), e), f), g) i h) točke I. ove Naredbe pod uvjetom da pošiljke potječu iz objekata u navedenim područjima, koji se smatraju slobodnim od vezikularne bolesti svinja. Službeni veterinar zemlje izvoznice na certifikatu mora potvrditi da se u objektima iz kojeg svinje za klanje od kojih su proizvodi dobiveni potječu provodi redovno serološko testiranje dva puta godišnje, na uzorcima uzetim nasumičnim odabirom od 12 svinja ili od svih svinja ako ih je manje od 12 u objektu ili da je serološko testiranje svinja iz objekta provedeno u klaonici u vrijeme klanja s negativnim rezultatom.

III.

Zabrane navedene u točki I. ove Naredbe ne primjenjuju se na pošiljke:

a) hermetički zatvorenih toplinski obrađenih konzervi od mesa, koje su tijekom proizvodnje bile podvrgnute obradi sa Fo vrijednosti 3 i više, odnosno trajnih konzervi;

b) proizvoda od mesa svinja u kojima je tijekom obrade u cijelom proizvodu postignuta temperatura od minimalno 70 °C;

c) kemijski potpuno obrađenih proizvoda, kao što je wet-blue koža, kromirana koža, kuhane čekinje, i slično;

d) toplinski obrađene tehničke masti i želatine gdje je za vrijeme obrade postignuta temperatura u središtu proizvoda od najmanje 70 °C;

e) trofeja divljih životinja kuhanih u kipućoj vodi dovoljno vremena da su otklonjena sva tkiva osim kosti, papaka, pandži ili zubi i koji su bili dezinficirani sredstvom odobrenim od nadležnog tijela države izvoznice, naročito upotrebom peroksida kod trofeja koji sadrže kosti; s tim da način obrade mora biti naznačen na veterinarskom certifikatu.

IV.

Danom stupanja na snagu ove Naredbe prestaju važiti: Naredba o zabrani uvoza u Republiku Hrvatsku i provoza preko područja Republike Hrvatske domaćih i divljih svinja i proizvoda podrijetlom od navedenih životinja iz Republike Italije – regija Abruzzo, (»Narodne novine« broj 44/07), Naredba o zabrani uvoza u Republiku Hrvatsku i provoza preko područja Republike Hrvatske domaćih i divljih svinja i proizvoda podrijetlom od navedenih životinja iz Republike Italije – regija Umbria (»Narodne novine« broj 128/08) i Naredba o zabrani uvoza u Republiku Hrvatsku i provoza preko područja Republike Hrvatske domaćih i divljih svinja i proizvoda podrijetlom od navedenih životinja iz Republike Italije – regija Sicilija (»Narodne novine« broj 82/09).

V.

Ova Naredba stupa na snagu odmah.

Klasa: 322-06/09-01/91
Urbroj: 525-01-09-01
Zagreb, 10. kolovoza 2009.

Ministar
Petar Čobanković, v. r.

Naredba, NN 100/2009-2578